proxectonos/corpus_dominio_legal_administrativo_tmp huggingface dataset:
ORDE do 4 de agosto de 2011 pola que se incrementa a dotación orzamentaria da Orde do 30 de decembro de 2010, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011.
Consellería do Medio Rural — III. Outras disposicións — 12/08/2011

A orde da Consellería do Medio Rural do 30 de decembro de 2010 (DOG n.º 6, do 11 de xaneiro) regula o procedemento para a solicitude, tramitación e concesión, para o ano 2011, das axudas previstas dentro do réxime do pagamento único e doutros réximes de axuda directa á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011.
Na súa disposición adicional primeira, parágrafo 1.º, precísanse as aplicacións orzamentarias e o importe económico previsto para o financiamento das ditas axudas e no seu parágrafo 3.º sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia, financiadas polo Fondo Europeo Agrícola de Garantía (Feaga) e polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, foi autorizado o correspondente expediente de modificación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único.
1. A dotación orzamentaria prevista para as axudas especificadas no título II da Orde do 30 de decembro de 2010 (DOG n.º 6, do 11 de xaneiro), conforme a disposición adicional primeira, parágrafo 1.º alínea a), da dita orde, increméntase no importe de 10.315.983,64 euros, con cargo á aplicación 13.90.713F.779.1 dos orzamentos da Comunidade Autónoma de Galicia para 2011.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única.
O incremento de crédito previsto no artigo único desta orde non afecta o prazo de presentación de solicitudes establecido na dita Orde do 30 de decembro de 2010 (DOG n.º 6, do 11 de xaneiro).
Disposición derradeira.
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 4 de agosto de 2011.
RESOLUCIÓN do 7 de xullo de 2011, da Dirección Xeral de Comercio, pola que se proclaman os candidatos e candidatas presentados/as á elección de vogais da Comisión Galega de Artesanía que representan os artesáns e artesás de cada provincia inscritos/as na sección terceira do Rexistro Xeral de Artesanía de Galicia.
Consellería de Economía e Industria — III. Outras disposicións — 12/08/2011

A Orde do 10 de febreiro de 2011, de modificación da Orde do 1 de febreiro de 2005, pola que se regula o procedemento de elección para a renovación de vogais da Comisión Galega de Artesanía que representan os artesáns e as artesás inscritos/as na sección terceira do Rexistro Xeral de Artesanía de Galicia (DOG número 42, do 2 de marzo de 2011), establece nos seus artigos 3 e 4, que modifican os correspondentes artigos 6 e 7.3 da Orde do 1 de febreiro de 2005, a proclamación de persoas candidatas e o procedemento para emitir o voto.
Para os efectos de proceder ás votacións nun prazo de 30 días naturais contados a partir do día seguinte ao da publicación desta resolución, conforme os anexos II e III publicados no DOG número 42, do 2 de marzo, esta Dirección Xeral de Comercio
Proclamar as persoas candidatas a vogais da Comisión Galega de Artesanía que representan aos artesáns e artesas inscritos/as na sección terceira do Rexistro Xeral de Artesanía de Galicia.
Contra esta resolución, que non esgota a vía administrativa, poderá interpoñerse recurso de alzada perante o conselleiro de Economía e Industria, no prazo dun mes, a partir do día seguinte a aquel en que teña lugar esta publicación, tamén poderá interpoñer calquera outro recurso que estime pertinente ao seu dereito.
Santiago de Compostela, 7 de xullo de 2011.
RESOLUCIÓN do 5 de agosto de 2011 pola que se ordena a publicación do acordo do Consello da Xunta de Galicia do 4 de agosto de 2011 polo que se aproba a modificación da relación de postos de traballo da Consellería do Mar.
Consellería de Facenda — III. Outras disposicións — 12/08/2011

A aprobación da modificación da relación de postos de traballo da Consellería do Mar xustifícase pola necesidade da adaptación da RPT á nova estrutura organizativa da consellería.
En consecuencia, por proposta da Consellería do Mar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de agosto de 2011, adoptou o seguinte
Primeiro. Apróbase a modificación da relación de postos de traballo da Consellería do Mar, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de agosto de 2011, relativo á aprobación da modificación da relación de postos de traballo da Consellería do Mar, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 5 de agosto de 2011.
RESOLUCIÓN do 26 de xullo de 2011, da Dirección Xeral de Administración Local, pola que se fan públicas as axudas concedidas ao abeiro da Orde do 3 de marzo de 2011, da Consellería de Presidencia, Administracións Públicas e Xustiza, pola que se anuncian axudas económicas destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia.
Consellería de Presidencia, Administracións Públicas e Xustiza — III. Outras disposicións — 12/08/2011

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 14 da Orde do 3 de marzo de 2011, da Consellería de Presidencia, Administracións Públicas e Xustiza, pola que se anuncian axudas económicas destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia, procederase á publicación no
Diario Oficial de Galicia
da relación das concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade da subvención.
Na súa virtude,
Publicar no
Diario Oficial de Galicia
as axudas concedidas por resolución da Consellería de Presidencia, Administracións Públicas e Xustiza do 15 de xullo de 2011, destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia, cun importe total de 74.950,00 euros, con cargo á aplicación orzamentaria 05.03.141A.481.1, nas contías e beneficiarios que se relacionan no anexo desta resolución.
Santiago de Compostela, 26 de xullo de 2011.
RESOLUCIÓN do 26 de xullo de 2011, da Dirección Xeral de Administración Local, pola que se fan públicas as axudas concedidas ao abeiro da Orde do 15 de marzo de 2011, da Consellería de Presidencia, Administracións Públicas e Xustiza, pola que se anuncian axudas económicas destinadas ao fomento do asociacionismo municipal a través de mancomunidades de municipios e consorcios locais.
Consellería de Presidencia, Administracións Públicas e Xustiza — III. Outras disposicións — 12/08/2011

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 14 da Orde do 15 de marzo de 2011, da Consellería de Presidencia, Administracións Públicas e Xustiza, pola que se anuncian axudas económicas destinadas ao fomento do asociacionismo municipal a través de mancomunidades de municipios e consorcios locais, publicarase no
Diario Oficial de Galicia
a relación das concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade da subvención.
Na súa virtude,
Publicar no
Diario Oficial de Galicia
as axudas concedidas por resolución da Consellería de Presidencia, Administracións Públicas e Xustiza do 15 de xullo de 2011, destinadas ao fomento do asociacionismo municipal a través de mancomunidades de municipios e consorcios locais, cun importe total de 140.000,00 euros, con cargo á aplicación orzamentaria 05.03.141A.460.1, nas contías e beneficiarios que se relacionan no anexo desta resolución.
Santiago de Compostela, 26 de xullo de 2011.
ORDE do 29 de xullo de 2011 pola que se resolve definitivamente a convocatoria de licenzas por estudos para o curso 2011-2012 destinadas a funcionarios docentes non universitarios.
Consellería de Educación e Ordenación Universitaria — III. Outras disposicións — 12/08/2011

De conformidade co establecido no artigo 7 da Orde desta consellería do 18 de maio de 2011 (DOG do 3 de xuño) pola que se convocaban licenzas por estudos para o curso 2011-2012 destinadas a funcionarios docentes non universitarios, esta consellería
Primeiro. Adxudicarlles as licenzas por estudos aos profesores que se relacionan no anexo desta orde.
Segundo. Nas licenzas trimestrais das modalidades 1 e 2, a duración dos trimestres establécese do seguinte xeito:
a) Para o profesorado de educación infantil e de educación primaria:
– Primeiro trimestre: do 1 de setembro de 2011 ao 30 de novembro de 2011.
– Segundo trimestre: do 1 de xaneiro de 2012 ao 31 de marzo de 2012.
– Terceiro trimestre: do 1 de abril de 2012 ao 30 de xuño de 2012.
b) Para o profesorado que imparta docencia no ensino secundario, na formación profesional e nas ensinanzas de réxime especial:
– Primeiro trimestre: do 30 de setembro de 2011 ao 31 de decembro de 2011.
– Segundo trimestre: do 1 de xaneiro de 2012 ao 31 de marzo de 2012.
– Terceiro trimestre: do 1 de abril de 2012 ao 30 de xuño de 2012.
Por último, nas modalidades 0 –sen retribución– e 7 –perfeccionamento de linguas estranxeiras no exterior–, dentro do período que abrangue o curso académico, os beneficiarios poden escoller o período de desfrute da licenza de acordo coa duración establecida na orde de convocatoria.
Terceiro. O profesorado a que se lle concede licenza por estudos queda obrigado ao cumprimento do exposto no artigo 9 da orde da convocatoria, obrigas dos beneficiarios, e a respectar o recollido no artigo 11, incompatibilidades. Non cumprir o anteriormente exposto dará lugar á activación do contido do artigo 12 da orde de convocatoria, responsabilidades por incumprimento.
Cuarto. Contra esta resolución os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 29 de xullo de 2011.
RESOLUCIÓN do 26 de xullo de 2011, da Dirección Xeral de Administración Local, pola que se fan públicas as axudas concedidas ao abeiro da Orde do 10 de febreiro de 2011 pola que se regulan os criterios de repartición e a convocatoria de subvencións das liñas en concorrencia non competitiva e concorrencia competitiva destinadas aos concellos da Comunidade Autónoma de Galicia, do Fondo de Compensación Ambiental. Liña de subvención en réxime de concorrencia competitiva establecida no artigo 1.5 b).
Consellería de Presidencia, Administracións Públicas e Xustiza — III. Outras disposicións — 12/08/2011

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 19 da Orde do 10 de febreiro de 2011, da Consellería de Presidencia, Administracións Públicas e Xustiza, pola que se regulan os criterios de repartición e a convocatoria do Fondo de Compensación Ambiental, publicarase no
Diario Oficial de Galicia
a relación das concedidas con expresión da convocatoria, o programa e crédito orzamentario ao que se imputen, entidades beneficiarias, a cantidade concedida e a finalidade da subvención.
Na súa virtude,
Publicar no
Diario Oficial de Galicia
as axudas concedidas por resolución da Consellería de Presidencia, Administracións Públicas e Xustiza do 14 de xullo de 2011, destinadas a subvencionar actuacións de investimento que respondan aos criterios ou obxectivos recollidos no artigo 1.4 da Orde do 10 de febreiro de 2011, cun importe total de 1.660.726,37 euros, con cargo á aplicación orzamentaria 05.03.141A.761.0, nas contías e beneficiarios que se relacionan no anexo desta resolución.
Santiago de Compostela, 26 de xullo de 2011.
ORDE do 1 de agosto de 2011 que modifica a Orde do 7 de febreiro de 2008 pola que se fai pública a composición do Consello Social da Universidade de Santiago de Compostela.
Consellería de Educación e Ordenación Universitaria — II. Autoridades e persoal — 19/08/2011

Pola Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade de Santiago de Compostela.
O artigo 7.3.d) da Lei 1/2003, do 9 de maio, dos consellos sociais do Sistema Universitario de Galicia, establece a composición dos consellos sociais, entre os que forman parte dous membros designados polos sindicatos máis representativos da Comunidade Autónoma de Galicia.
Tendo en conta que os parágrafos 1.b) e 2 do artigo 10 da citada Lei 1/2003 establecen que os membros do consello social que cesen por renuncia continuarán nas súas funcións ata a toma de posesión dos novos membros e, en todo caso, o membro substituto entenderase nomeado polo período que reste do anterior mandato. O nomeamento será publicado no Diario Oficial de Galicia.
Con data do 7 de xullo de 2011, o presidente do Consello Social da Universidade de Santiago de Compostela comunica a designación de Jesús Otero Calvo como representante da UGT Galicia en substitución, por renuncia, de José Luis Rodríguez Trigo, achegando tamén a declaración de incompatibilidade establecida no artigo 12 e) da Lei 1/2003, do 9 de maio.
O artigo 7.4 da citada Lei 1/2003, do 9 de maio, establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Por todo iso,
Artigo único.
Nomear a Jesús Otero Calvo como representante da Unión Xeral de Traballadores (UGT-Galicia), no Consello Social da Universidade de Santiago de Compostela, en substitución de José Luis Rodríguez Trigo.
Disposición derradeira.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de agosto de 2011.
RESOLUCIÓN do 4 de agosto de 2011 pola que se acorda a publicación dunha encomenda de xestión do Instituto Galego da Vivenda e Solo coas áreas de rehabilitación declaradas.
Instituto Galego da Vivenda e Solo — III. Outras disposicións — 19/08/2011

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (DOG n.º 251, do 31 de decembro), dáselle publicidade á encomenda de xestión realizada polo Instituto Galego da Vivenda e Solo a trinta e dous concellos con áreas de rehabilitación declaradas, formalizada a través de convenios de colaboración, coas características e para os concellos que a seguir se relacionan:
Obxecto:
Tramitacións necesarias de tipo técnico referidas ás vivendas acollidas ou que se vaian incorporar ao Programa Aluga dentro do seu ámbito municipal, taxación de rendas e, de ser o caso, comprobación das reformas ou reparacións nas vivendas e revisión das facturas de obras, no marco do establecido no Decreto 84/2010, do 27 de maio, polo que se regula o Programa Aluga para o fomento do alugamento de vivendas na Comunidade Autónoma de Galicia.
Natureza e alcance:
Encomenda de xestión intersubxectiva ao abeiro do previsto no artigo 9 da Lei 16/2010.
Vixencia:
Desde o 3 de agosto de 2011 ata o 31 de decembro de 2011.
Finalización anticipada:
1. Por incumprimento total ou parcial.
2. Por mutuo acordo.
Ámbito: todo o concello.
Relación de concellos aos que se lles encomenda a xestión:
A Coruña:
Lugo:
Ourense:
Pontevedra:
Santiago de Compostela, 4 de agosto de 2011.
RESOLUCIÓN do 26 de xullo de 2011, da Dirección Xeral de Conservación da Natureza, pola que se designa o tribunal cualificador e se fixan o lugar e a data de realización da proba teórica para a obtención do certificado de capacitación para o adestramento de cans no ámbito da Comunidade Autónoma de Galicia.
Consellería do Medio Rural — III. Outras disposicións — 19/08/2011

Mediante Resolución do 20 de xaneiro de 2011, da Dirección Xeral de Conservación da Natureza, convócanse as probas para a obtención do certificado de capacitación para o adestramento de cans no ámbito da Comunidade Autónoma de Galicia (DOG n.º 24, do 4 de febreiro de 2011).
Na base sexta da dita resolución establécese que «o tribunal cualificador das probas será designado por resolución do director xeral de Conservación da Natureza, que se publicará no DOG. Nesta resolución fixarase, así mesmo, a data e o lugar de realización das probas».
En virtude da citada competencia,
Primeiro. Proceder ao nomeamento dos membros do tribunal cualificador -titular e suplente- das probas para a obtención do certificado de capacitación para o adestramento de cans no ámbito da Comunidade Autónoma de Galicia.
– Tribunal titular:
Presidente: Rogelio Fernández Díaz, subdirector xeral de Espazos Naturais e Biodiversidade.
Secretario: Juan Sánchez Tembleque Belinchón, xefe de sección de Biodiversidade do Servizo de Conservación da Natureza da Xefatura Territorial da Coruña.
Vogais:
Sergio Tejedor Giménez, educador canino profesional do Departamento de Etoloxía da Universidade Autónoma de Barcelona.
Javier Astorga Hervas, veterinario especialista en etoloxía e conduta animal.
Benigno Francisco Paz Ramos, instrutor de movilidade de can de asistencia.
Santiago Díaz Vidal, veterinario.
– Tribunal suplente:
Presidente: Jesús Santamarina Fernández, xefe do Servizo de Conservación da Biodiversidade.
Secretario: Óscar Peña López, xefe de sección de Biodiversidade do Servizo de Conservación da Natureza da Xefatura Territorial de Lugo.
Vogais:
Gabriella Tami, educadora canina, doutora en veterinaria e máster en benestar e comportamento animal aplicado.
Ángela González Martínez, veterinaria especialista en etoloxía e conduta animal, pertencente á Unidade de Patoloxía Médica e da Nutrición da Facultade de Veterinaria de Lugo.
Cristina Muro López, educadora canina.
María Teresa Martínez Martínez, veterinaria.
De conformidade co disposto no artigo 29 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, os membros do tribunal poderán ser recusados polos aspirantes por calquera das causas previstas no artigo 28 da dita lei.
Segundo. A proba teórica combinará corenta preguntas tipo test con cinco preguntas de desenvolvemento curto, realizarase na aula n.º 5 da Escola Galega de Administración Pública (rúa de Madrid, n.º 2-4, As Fontiñas) Santiago de Compostela, o día 16 de setembro de 2011, ás 10.00 horas.
Santiago de Compostela, 26 de xullo de 2011.
RESOLUCIÓN do 28 de xullo de 2011 pola que se procede á publicación das subvencións concedidas en virtude da Orde do 16 de marzo de 2011, pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario.
Consellería de Sanidade — III. Outras disposicións — 19/08/2011

En cumprimento do disposto no artigo 15.1.º da Lei 9/2007, do 13 de xuño, de subvencións de Galicia, e do artigo 9.4 da Orde do 16 de marzo de 2011 (DOG núm. 57, do 22 de marzo), pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da devandita orde.
Crédito orzamentario inicial: 250.000 euros. O custo total das subvencións concedidas para o tipo A e para o tipo B irá con cargo á aplicación 5001.413A.481.21 e código de proxecto 201100048, dos orzamentos xerais da Comunidade Autónoma de Galicia para o ano 2011.
No que se refire aos beneficiarios, importe e finalidade da subvención: véxase o anexo.
Santiago de Compostela, 28 de xullo de 2011.
RESOLUCIÓN do 22 de xullo de 2011 pola que se publica o estado de execución do orzamento da comunidade autónoma e as súas modificacións, e a situación da Tesouraría e os movementos por operacións orzamentarias e extraorzamentarias correspondentes ao primeiro trimestre de 2011.
Consellería de Facenda — III. Outras disposicións — 19/08/2011

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e á situación de Tesouraría e aos movementos por operacións orzamentarias e extraorzamentarias correspondentes ao primeiro trimestre de 2011, que figuran como anexo a esta resolución.
Santiago de Compostela, 22 de xullo de 2011.
RESOLUCIÓN do 8 de agosto de 2011 pola que se lles dá publicidade ás axudas concedidas en virtude da Orde do 4 de xaneiro de 2011, pola que se fai pública a concesión de axudas para a promoción, produción e edición do libro galego, no que se refire á materialización dos grandes proxectos editoriais, publicada no Diario Oficial de Galicia número 5, do 10 de xaneiro.
Consellería de Cultura e Turismo — III. Outras disposicións — 19/08/2011

A Orde do 4 de xaneiro de 2011 (
Diario Oficial de Galicia
n.º 5, do 10 de xaneiro) aprobou as bases e convocou as axudas para a promoción, produción e edición do libro galego, no que se refire á materialización dos grandes proxectos editoriais para o ano 2011.
O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.04.432A.770.0 Grandes proxectos editoriais.
Santiago de Compostela, 8 de agosto de 2011.
CORRECCIÓN de erros. Resolución do 5 de agosto de 2011 pola que se ordena a publicación do acordo do Consello da Xunta de Galicia do 4 de agosto de 2011 polo que se aproba a modificación da relación de postos de traballo da Consellería do Mar.
Consellería de Facenda — III. Outras disposicións — 19/08/2011

Advertido erro na devandita resolución, publicada no DOG n.º 155, do venres 12 de agosto de 2011, consistente na omisión no anexo I dun posto de traballo na Dirección Xeral de Ordenación e Xestión dos Recursos Mariños, procédese a efectuar a oportuna corrección:
Entre o posto «PE.C04.00.000.15770.029 AUXILIAR ADMINISTRATIVO/A 12 5.695,20 N C C2 XERAL AXG 713» e o posto «PE.C04.00.000.15770.031 AUXILIAR ADMINISTRATIVO/A 12 5.695,20 N C C2 XERAL AXG 713», débese incluír o posto «PE.C04.00.000.15770.030 AUXILIAR ADMINISTRATIVO/A 12 5.695,20 N C C2 XERAL AXG 713».
CORRECCIÓN de erros. Resolución do 5 de agosto de 2011 pola que se ordena a publicación do acordo do Consello da Xunta de Galicia do 4 de agosto de 2011 polo que se aproba a modificación da relación de postos de traballo do Centro Asistencial e de Educación Especial Santiago Apóstolo, por modificación substancial e cambio de tipoloxía deste, para a súa conversión no Centro de Atención a Persoas con Discapacidades da Coruña dependente da Consellería de Traballo e Benestar.
Consellería de Facenda — III. Outras disposicións — 19/08/2011

Advertido erro na devandita resolución, publicada no DOG n.º 155, do venres 12 de agosto de 2011, consistente na omisión no anexo I dun posto de traballo no Centro de Atención a Persoas con Discapacidades (A Coruña), procédese a efectuar a oportuna corrección:
Entre o posto «TR.C99.40.501.15001.498 AUXILIAR COIDADOR/A C IV 4 B10 // B14 // B18» e o posto «TR.C99.40.501.15001.500 AUXILIAR COIDADOR/A C IV 4 B10 // B14 // B18», débese incluír o posto «TR.C99.40.501.15001.499 AUXILIAR COIDADOR/A C IV 4 B10 // B14 // B18».
DECRETO 170/2011, do 4 de agosto, polo que se afecta ao dominio público un inmoble na avenida dos Caídos, número 2, A Coruña, para fins de asistencia social.
Consellería de Facenda — III. Outras disposicións — 19/08/2011

A Comunidade Autónoma de Galicia posúe a titularidade dun piso situado na avenida dos Caídos, n.º 2, A Coruña, consonte o auto do Xulgado de Primeira Instancia número 1 da Coruña, ditado o 23 de maio de 2008.
A Consellería de Traballo e Benestar solicitou a adscrición do citado inmoble para fins de asistencia social.
Posto que o inmoble ten natureza patrimonial, a incoación do expediente de afectación tramitouse segundo o disposto no artigo 14 do Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia, e os artigos 10 e 11 da Lei 3/1985, do 12 de abril, do patrimonio da Comunidade Autónoma galega, e artigo 19.2.º do Decreto 50/1989, do 9 de marzo, polo que se aproba o Regulamento para a execución da Lei 3/1985, do 12 de abril, do patrimonio da Comunidade Autónoma galega.
Na súa virtude, por proposta da conselleira de Facenda, e logo de deliberación do Consello da Xunta de Galicia, na súa reunión do día catro de agosto de dous mil once,
Artigo 1
Acórdase a afectación ao dominio público para fins de asistencia social do inmoble que a continuación se describe:
Piso situado na avenida dos Caídos, 2-2.º A da cidade da Coruña, duns 82 metros cadrados e referencia catastral 9404029NJ4090S0006LR.
Artigo 2
O dito inmoble quedará adscrito á Consellería de Traballo e Benestar, a quen lle corresponderán as facultades de administración, xestión e conservación.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade do presente decreto.
Santiago de Compostela, catro de agosto de dous mil once.
DECRETO 168/2011, do 7 de xullo, polo que se adscriben as plantas baixa e primeira do edificio sito no Paseo de Cervantes, número 4, Pontevedra, a determinadas entidades públicas instrumentais.
Consellería de Facenda — III. Outras disposicións — 18/08/2011

Tendo en conta a necesidade de espazos do Servizo Provincial do Instituto Galego de Consumo e o departamento territorial do Fondo Galego de Garantía Agraria, e que a Comunidade Autónoma de Galicia dispón da propiedade da planta baixa e primeira do edificio sito no Paseo de Cervantes n.º 4, Pontevedra, procede a adscrición parcial dos referidos inmobles ás ditas entidades públicas instrumentais, e queda o remanente de espazo na planta baixa adscrito á Consellería de Facenda como xestora do patrimonio da Comunidade Autónoma de Galicia.
Visto o informe do Servizo de Investigación Patrimonial e Obras da Subdirección Xeral do Patrimonio, tramitouse o correspondente expediente de adscrición de conformidade cos artigos 20, 21 e 31 do Decreto 50/1989, do 9 de marzo, polo que se aproba o Regulamento para a execución da Lei 3/1985, do 12 de abril, do patrimonio da Comunidade Autónoma Galega, mediante proposta da Secretaría Xeral Técnica e do Patrimonio, que prevé unha repartición de superficies para cada entidade, así como a súa participación nos gastos.
Na súa virtude, por proposta da conselleira de Facenda e logo da deliberación do Consello da Xunta de Galicia, na súa reunión do día sete de xullo de dous mil once,
Artigo 1.
Adscríbenselle ao Instituto Galego de Consumo e ao Fondo Galego de Garantía Agraria os espazos que a continuación se sinalan no edificio sito no Paseo de Cervantes, n.º 4, Pontevedra:
Artigo 2.
O Instituto Galego de Consumo e o Fondo Galego de Garantía Agraria participarán nos gastos derivados dos consumos de auga, electricidade … así como do mantemento das instalacións ou servizos que vaian ser compartidos, en proporción á súa porcentaxe de ocupación indicada no artigo anterior.
Artigo 3.
A adscrición confírelle ás entidades sinaladas as facultades de administración, xestión e conservación do ben inmoble.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade do disposto no presente decreto.
Santiago de Compostela, sete de xullo de dous mil once.
DECRETO 169/2011, do 4 de agosto, polo que se acepta a cesión en réxime de comodato de diversa documentación, realizada por Isaac Díaz Pardo.
Consellería de Facenda — III. Outras disposicións — 18/08/2011

Con data 2 de febreiro de 2011 Isaac Díaz Pardo ofertou a esta Administración a cesión en réxime de comodato dunha serie de documentación co obxecto de que a Consellería de Cultura e Turismo a utilice na Biblioteca e/ou no Arquivo de Galicia.
A Consellería de Cultura e Turismo emitiu informe favorable sobre a aceptación da cesión.
A Secretaría Xeral Técnica e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta da conselleira de Facenda, logo da deliberación do Consello da Xunta de Galicia, na súa reunión de catro de agosto de dous mil once,
Artigo único.
Acéptase nos termos establecidos por Isaac Díaz Pardo a cesión en réxime de comodato por un prazo de 60 anos dos bens seguintes:
Biblioteca (aproximadamente 16.000 exemplares).
– Isaac Díaz Pardo.
– Instituto Galego de Información.
– Sargadelos.
– Seminario de Estudos Galegos.
– Manuel Díaz Rozas.
– Camilo Díaz Baliño.
– Lorenzo Varela.
Coleccións completas:
– Revista Ibérica (Victoria Kent).
– Edicións do Castro.
– Ruedo Ibérico.
– Revista Verba.
– Revista Grial.
Documentación variada, composta por arquivos fotográficos, epistolarios, documentación de reunións, planos, bocexos…
– Camilo Díaz Baliño.
– Isaac Díaz Pardo.
– Instituto Galego de Información.
– Seminario de Estudos Galegos.
– Luís Seoane. Maruxa Seoane.
– Consello de Galicia.
– Lorenzo Varela.
– Eugenio Granell.
– Tomás Barros.
– Arturo Cuadrado.
– Valentín Paz Andrade.
Disposición derradeira.
A Consellería de Facenda, a través da Secretaría Xeral Técnica e do Patrimonio, levará a cabo todos os trámites necesarios para a efectividade deste decreto.
Santiago de Compostela, catro de agosto de dous mil once.
CORRECCIÓN de erros. Orde do 25 de abril de 2011 pola que se resolve a concesión de subvencións ás agrupacións de voluntarios de protección civil.
Consellería de Presidencia, Administracións Públicas e Xustiza — III. Outras disposicións — 18/08/2011

Advertido erro no anexo da citada orde, publicada no
Diario Oficial de Galicia
número 133, do 12 de xullo de 2011, cómpre efectuar as seguintes correccións:
Na páxina 19081, onde di: «G36178861 AVPC do Concello do Porriño», debe dicir: «G27754597 AVPC do Concello do Porriño».
ORDE do 1 de agosto de 2011 pola que se amplía a autorización para a implantación das modalidades de bacharelato en centros públicos da Comunidade Autónoma de Galicia.
Consellería de Educación e Ordenación Universitaria — III. Outras disposicións — 23/08/2011

O Estatuto de autonomía de Galicia, no seu artigo 31, dispón que é competencia plena da Comunidade Autónoma galega o regulamento e administración da ensinanza en toda a súa extensión, niveis e graos, modalidades e especialidades, sen prexuízo do disposto no artigo 27 da Constitución e nas leis orgánicas que, conforme o punto primeiro do seu artigo 81, o desenvolven, e das facultades que lle atribúe ao Estado o artigo 149.1.30.º da Constitución.
A Lei orgánica 2/2006, do 3 de maio, de educación, no capítulo IV do seu título I, determina a organización do bacharelato en diferentes modalidades e o Real decreto 806/2006, do 30 de xuño, determina os aspectos básicos do currículo do bacharelato que deberán formar parte do aprobado polas administracións educativas no seu ámbito territorial.
A Orde do 29 de maio de 2008, modificada polas ordes do 6 de xullo de 2009 e do 11 de xuño de 2010, autoriza a implantación das modalidades de bacharelato en centros públicos da Comunidade Autónoma de Galicia.
Analizadas as necesidades educativas xurdidas e a oferta de modalidades en funcionamento, resulta aconsellable ampliar esta oferta, coa finalidade de mellorar a atención ao alumnado de bacharelato.
En consecuencia, tendo en conta o informe da Dirección Xeral de Educación, Formación Profesional e Innovación Educativa e de conformidade coa proposta da Dirección Xeral de Centros e Recursos Humanos,
Artigo único.
Autorizar a implantación da modalidade de bacharelato de artes, vía de artes escénicas, música e danza no IES Miguel Ángel González Estévez de Vilagarcía de Arousa (Pontevedra). Código 36018380.
Disposición derradeira primeira.
Autorízanse a Dirección Xeral de Formación Profesional e Ensinanzas Especiais e a Dirección Xeral de Ordenación e Innovación Educativa para tomar as medidas precisas para a execución desta orde.
Disposición derradeira segunda.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de agosto de 2011.
CORRECCIÓN de erros. Resolución do 1 de agosto de 2011, da Secretaría Xeral da Igualdade, pola que se resolven as solicitudes de axudas e subvencións a entidades locais para a promoción da igualdade, convocadas pola Resolución do 5 de abril de 2011 e cofinanciadas polo Fondo Social Europeo.
Consellería de Presidencia, Administracións Públicas e Xustiza — III. Outras disposicións — 23/08/2011

Advertidos erros no anexo I da mencionada resolución publicada no
Diario Oficial de Galicia
do 8 de agosto de 2011, procede realizar as seguintes correccións:
Na páxina 22656, no anexo I a) Programa de promoción da igualdade entre mulleres e homes e de prevención e tratamento integral da violencia de xénero (procedemento SI435A), Liña 1: Programa de promoción da igualdade entre mulleres e homes, expediente número SI435A 2011/000081-0, solicitante: Concello de Arteixo, NIF: P1500500B, onde di: Actuación «Elaboración PIOM»; debe dicir: «Actividades de coeducación».
Na páxina 22659, no anexo I a) Programa de promoción da igualdade entre mulleres e homes e de prevención e tratamento integral da violencia de xénero (procedemento SI435A), Liña 2: Programa de prevención e tratamento integral da violencia de xénero, expediente número SI435A 2011/000115-0, solicitante: Concello do Carballiño, NIF: P3202000J, onde di: Actuación «Consolidación e establec. de estruturas de c.»; debe dicir:«Prevención, sensibilización e concienciación».
Na páxina 22659, no anexo I a) Programa de promoción da igualdade entre mulleres e homes e de prevención e tratamento integral da violencia de xénero (procedemento SI435A), Liña 2: Programa de prevención e tratamento integral da violencia de xénero, expediente número SI435A 2011/000118-0, solicitante: Concello de Xinzo de Limia, NIF: P3203300C, onde di: Actuación «Consolidación e establec. de estruturas de c.»; debe dicir: «Intervención integral coas mulleres vítimas».
Na páxina 22660, no anexo I c) Programa de apoio aos centros de información ás mulleres (procedemento SI427B), expediente número SI427B 2011/000008-0, solicitante: Concello de Mondoñedo, NIF: P2703000F, onde di: Detalle da axuda «Incentivo posto axente igual»; debe dicir: «Subvención axente igual».
Na páxina 22660, no anexo I c) Programa de apoio aos centros de información ás mulleres (procedemento SI427B), expediente número SI427B 2011/000010-0, solicitante: Concello de Marín, NIF: P3602600C, onde di: Detalle da axuda «Incent. posto ases. xurídico/a», debe dicir: «Subvención asesoram. xurídico/a».
ORDE do 26 de xullo de 2011 de cambio de domicilio por traslado de instalacións do centro autorizado de ensinanzas elementais de música Manuel Peleteiro, concello de Santiago de Compostela, e autorización das ensinanzas artísticas profesionais de música.
Consellería de Educación e Ordenación Universitaria — III. Outras disposicións — 23/08/2011

O representante legal do centro autorizado de ensinanzas elementais de música Manuel Peleteiro, do concello de Santiago de Compostela, solicita o cambio de domicilio por traslado de instalacións da rúa San Pedro de Mezonzo, 27, a Monte Redondo, O Castiñeiriño; e tamén solicita autorización para impartir as ensinanzas artísticas profesionais de música.
A Xefatura Territorial da Consellería de Educación e Ordenación Universitaria da Coruña achega o expediente cos correspondentes informes, de conformidade co Real decreto 303/2010, do 15 de marzo, polo que se establecen os requisitos mínimos dos centros que impartan ensinanzas artísticas reguladas na Lei orgánica 2/2006, do 3 de maio, de educación; co Decreto 253/1995, do 29 de setembro, de autorización a centros docentes privados para impartir ensinanzas artísticas, e coa Orde do 5 de decembro de 1995, que o desenvolve.
Por isto, por proposta da Dirección Xeral de Centros e Recursos Humanos,
Primeiro.
1. Autorizar o cambio de domicilio por traslado de instalacións ao centro autorizado de ensinanzas elementais de música e autorizar as ensinanzas artísticas profesionais de música, no centro que se detalla a continuación:
Denominación: centro autorizado de ensinanzas artísticas profesionais de música Manuel Peleteiro.
Código do centro: 15027484.
Enderezo: Monte Redondo, O Castiñeiriño.
Concello: Santiago de Compostela.
Provincia: A Coruña.
Titular:
Herederos de Manuel Peleteiro, S.C.
2. Composición resultante:
Ensinanzas elementais de música.
Ensinanzas artísticas profesionais de música.
Segundo. Para a posta en funcionamento das ensinanzas que se autorizan a Xefatura Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xullo de 2011.
RESOLUCIÓN do 29 de xullo de 2011, da Secretaría Xeral de Política Lingüística, pola que se adxudican as prazas dos lectorados de lingua, literatura e cultura galegas en universidades españolas e estranxeiras, convocadas mediante Orde do 15 de abril de 2011, da Consellería de Educación e Ordenación Universitaria.
Consellería de Educación e Ordenación Universitaria — III. Outras disposicións — 22/08/2011

A Orde do 15 de abril de 2011 (DOG n.º 100, do 25 de maio) establece as bases que regulan a convocatoria -en réxime de concorrencia competitiva e con sometemento aos principios constitucionais de igualdade, mérito e capacidade- de lectorados de lingua, literatura e cultura galegas en universidades españolas e estranxeiras.
Visto o informe e a proposta de adxudicación presentados pola comisión de valoración constituída ao abeiro do artigo 8 da dita orde, acompañados da aceptación expresa por parte dos candidatos propostos, este secretario xeral, en uso das facultades que, en virtude da disposición adicional única da mencionada Orde do 15 de abril de 2011, lle son delegadas,
Artigo 1
Aprobar definitivamente a relación de admitidos que se especifican no anexo I, con indicación da orde de preferencia das prazas solicitadas polos candidatos presentados.
Artigo 2
Aprobar definitivamente a relación de excluídos que se especifican no anexo II, con indicación da causa que orixina a súa exclusión.
Artigo 3
Nomear lectores/as de lingua, literatura e cultura galegas, con destino nas universidades que se especifican e coas condicións establecidas na orde da convocatoria, as persoas relacionadas no anexo III.
Artigo 4
Contra esta resolución, que lle pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo perante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de xullo de 2011.
CORRECCIÓN de erros.-Orde do 16 de marzo de 2011 pola que se establecen os requisitos mínimos exixibles ás entidades de formación recoñecidas para impartir cursos teórico-prácticos no ámbito da seguridade industrial na Comunidade Autónoma de Galicia.
CONSELLERÍA DE ECONOMÍA E INDUSTRIA — I. DISPOSICIÓNS XERAIS — 01/04/2011

Advertido un erro na citada orde, publicada  no Diario Oficial de Galicia nº 61, do 28 de marzo de 2011, procede  xuntar a antedita orde os anexos  que se publican a seguir.
Ver referencia pdf "06500D002P060.PDF"
RESOLUCIÓN do 4 de marzo de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/04/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia.
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.1, 48.04.322C.470.2, 48.04.322C.470.3, 48.04.322C.4720.4, 48.04.322C.470.6, 48.04.322C.472.0 e 48.04.322C.472.2 ao abeiro da Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009, e da Orde do 28 de agosto de 2009 (Diario Oficial de Galicia número 175, do 7 de setembro de 2009), da Orde do 17 de setembro de 2009 (Diario Oficial de Galicia número 189 do 25 de setembro de 2009), da Orde do 29 de outubro de 2009 (Diario Oficial de Galicia número 216 do 4 de novembro), da Orde do 3 de novembro de 2009 (Diario Oficial de Galicia número 219 do 9 de novembro de 2009), da Orde do 10 de novembro de 2009 (Diario Oficial de Galicia número 222 do 12 de novembro de 2009), da Orde do 10 de decembro de 2009
(Diario Oficial de Galicia número 244 do 16 de decembro de 2009) e da Orde do 28 de decembro de 2009 (Diario Oficial de Galicia número 253 do 30 de decembro de 2009) polas que se ampliaron os créditos das ditas aplicacións.
Este programa está cofinancido polo Fondo Social Europeo, nunha porcentaxe do 80 por cento, a través do Programa operativo do FSE Galicia 2007-2013, número CCI 2007 ES 051 PO 004, aprobado pola decisión da Comisión Europea do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro de 2009).
Santiago de Compostela, 4 de marzo de 2011.
Andrés Hermida Trastoy
Director xeral de Promoción do Emprego
Ver referencia pdf "06500D012P083.PDF"
Ver referencia pdf "06500D013P119.PDF"
RESOLUCIÓN do 4 de marzo de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 30 de decembro de 2008 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2009 (Diario Oficial de Galicia número 10, do 15 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 01/04/2011

En cumprimento do disposto no artigo 15º.1 da Lei 9/2007, do 13 de xuño, de subvencións de Galicia
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 48.04.322C.470.1, 48.04.322C.470.2, 48.04.322C.470.6, 48.04.322C.472.2 e 48.04.322C.481.1, ao abeiro da Orde do 30 de decembro de 2008 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2009.
Este programa está cofinanciado polo Fondo Social Europeo, nunha porcentaxe do 80%, a través do Programa operativo Galicia do Fondo Social Europeo no marco de converxencia aprobado pola decisión da Comisión Europea C (2007) 6733, do 18 de decembro de 2007.
Convocatoria: Orde do 30 de decembro de 2008 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2009 (Diario Oficial de Galicia nº 10, do 15 de xaneiro).
Santiago de Compostela, 4 de marzo de 2011.
Andrés Hermida Trastoy
Director xeral de Promoción do Emprego
Ver referencia pdf "06500D007P075.PDF"
Ver referencia pdf "06500D009P080.PDF"